
Disgrifiad Swydd: Cymrawd Addysgu mewn Ecoleg Planhigion

	Cyfadran:
	Y Gyfadran Gwyddoniaeth a Pheirianneg

	Adran/Pwnc:
	Y Biowyddorau

	Gradd a Chyflog:
	Gradd 7: £34,610 i £38,784 y flwyddyn ynghyd â buddion pensiwn USS

	Oriau gwaith:
	35

	Contract:
	Cyfnod penodol (11 mis, 60% CALl)

	Lleoliad:
	Singleton



	Prif Ddiben y Swydd: 

	Rydym yn cyhoeddi swydd Cymrawd Addysgu am gyfnod penodol (rhan-amser; 60% CALl) mewn Ecoleg Planhigion yn Adran y Biowyddorau ym Mhrifysgol Abertawe. Mae hwn yn gyfle gwych i ymuno a thîm addysgu ac ymchwil hynod lwyddiannus o academyddion rhagorol ynghyd ag adran fywiog sy'n tyfu. Byddwch yn cyfrannu at addysgu ein rhaglenni BSc ac MSc mewn Ecoleg Ddaearol, drwy addysgu ar fodiwlau israddedig ac ôl-raddedig a addysgir (graddau Meistr a addysgir), gan gynnwys ecoleg, arolygon ecolegol, cadwraeth, bioleg planhigion a sgiliau adnabod, cyrsiau maes yn y DU a thramor. Byddwch hefyd yn cyfrannu at asesu a goruchwylio myfyrwyr ar lefel israddedig ac ôl-raddedig, a rhannu cyfrifoldebau gweinyddol, trefniadol ac academaidd, a byddwch yn cyfrannu at ein strategaethau adrannol ac addysgu. 

Disgwylir i ddeiliad y swydd gyfrannu at addysgu, asesu a chefnogi myfyrwyr ar draws y rhaglenni israddedig ac ôl-raddedig perthnasol, yn ôl yr angen, gan gynnwys cydlynu a defnyddio un o gyfleusterau addysgu Tŷ Gwydr y Brifysgol. Yn benodol, disgwylir i’r Cymrawd Addysgu gydlynu a chyflawni addysgu ar fodiwl Cadwraeth Planhigion blwyddyn olaf; gwyddorau a pholisi cadwraeth megis fframwaith yr IUCN i fyfyrwyr lefel gradd Meistr; ac addysgu cysyniadau craidd mewn ecoleg planhigion i fyfyrwyr israddedig; darparu hyfforddiant mewn technegau arolygu maes ecolegol; a chynorthwyo wrth drefnu a chyflawni teithiau maes. 
Mae'r swydd yn gofyn am radd ôl-raddedig yn y Biowyddorau neu faes cysylltiedig, y gallu i ddarparu dysgu ac addysgu myfyrwyr o safon, ac ymrwymiad i wella profiad cyffredinol y myfyrwyr. Mae'r swydd ar gael o 1 Hydref 2026 neu cyn gynted â phosibl wedi hynny a bydd deiliad y swydd yn gweithio ar gampws Parc Singleton hardd yn Abertawe. 

Mae Prifysgol Abertawe wedi ymrwymo i ddarparu'r ansawdd uchaf posibl o addysgu a phrofiad myfyrwyr; Mae’r rôl Cymrawd Addysgu hon, sy'n ganolog i'r myfyriwr, yn hanfodol i gyflawni'r ymrwymiad hwnnw. Bydd y Cymrawd Addysgu'n angerddol am addysg a gweithio gyda myfyrwyr a bydd yn ymrwymedig i wella ansawdd addysgu a phrofiad ehangach y myfyrwyr. Bydd yn cyfrannu at ddarparu dysgu ac addysgu rhagorol mewn amrywiaeth o ffyrdd a lleoliadau, fel, ond heb fod yn gyfyngedig i’r canlynol: grwpiau tiwtorial bach; seminarau a gweithdai dosbarthiadau ymarferol a chyrsiau maes; a darlithoedd mawr. Bydd y rôl hefyd yn cynnwys: datblygu deunyddiau addysgu newydd neu ddiweddaru deunyddiau addysgu presennol; gosod a marcio asesiadau; a rhoi adborth amserol i fyfyrwyr. Yn ogystal, gall y Cymrawd Addysgu gyfrannu at recriwtio, gwaith allgymorth a gweithgareddau cymorth eraill i fyfyrwyr.

Dylai'r Cymrawd Addysgu fod ar gael i gyflwyno addysgu ac addysg i fyfyrwyr yn ystod oriau amserlen addysgu craidd penodedig y brifysgol; yn ogystal â chefnogi ffurfiau annhraddodiadol o addysg, recriwtio a gweithgareddau allgymorth, efallai bydd angen gwneud rhywfaint o waith y tu allan i oriau gwaith gyda'r nos neu ar benwythnosau. Mae rôl y Cymrawd Addysgu’n canolbwyntio'n llwyr ar ddarparu addysg o ansawdd uchel, recriwtio myfyrwyr a chynnig profiad rhagorol i fyfyrwyr. Felly, nid oes disgwyl na hawl i'r Cymrawd Addysgu ymgymryd ag ymchwil neu ysgolheictod gwreiddiol, ar wahân i'r hyn sy'n angenrheidiol i gyflawni ei rôl yn effeithiol. 


	Dyletswyddau Cyffredinol
	Bydd dyletswyddau cyffredinol yn cynnwys, fel y bo'n briodol, rai neu bob un o'r canlynol:
1. Darparu addysgu o safon uchel ar draws amrywiaeth eang o bynciau sy'n berthnasol i'r ddisgyblaeth;
2. Datblygu eich deunyddiau dysgu ac addysgu eich hun o safon;
3. Cyfrannu at ddatblygu a chyflwyno modiwlau a rhaglenni newydd a phresennol;
4. Gosod a marcio gwaith cwrs, arholiadau ac asesiadau eraill yn ôl yr angen, gan roi adborth ysgrifenedig a llafar effeithiol i fyfyrwyr;
5. Gweithredu fel Tiwtor Personol; 
6. Cefnogi gweithgareddau sy'n gwella profiad cyffredinol myfyrwyr ac sy’n cyflawni canlyniadau llwyddiannus i fyfyrwyr, fel, ond heb fod yn gyfyngedig i, arolygon profiad myfyrwyr, canlyniadau gradd, cadw myfyrwyr a dilyniant;
7. Cynorthwyo i ddatblygu sgiliau astudio myfyrwyr, gan nodi ac ymateb i dueddiadau carfan ac anghenion unigol;
8. Goruchwylio traethodau hir a/neu brosiectau israddedig ac ôl-raddedig a addysgir;
9. Cymryd rhan weithredol mewn diwrnodau agored a mentrau recriwtio myfyrwyr eraill;
10. Cyfrannu at weithgareddau allgymorth y ddisgyblaeth;
11. Unrhyw ddyletswyddau addysg a phrofiad myfyrwyr eraill y gellir gofyn yn rhesymol am eu gwneud.


	Meini Prawf y Fanyleb Person

	
1. Gradd ôl-raddedig mewn Ecoleg, Sŵoleg, Botaneg, Cadwraeth neu bwnc cysylltiedig yn y Biowyddorau neu brofiad cyfwerth;
2. Cymhwyster addysgu cydnabyddedig neu ymrwymiad i gyflawni hyn (e.e. Tystysgrif Ôl-raddedig mewn Addysg Uwch);
3. Tystiolaeth o ddarparu addysgu rhagorol a phrofiad dysgu o ansawdd uchel i fyfyrwyr, gan gynnwys addysgu gwaith maes, addysgu yn y labordy, a defnyddio Amgylcheddau Dysgu Rhithwir;
4. Profiad o waith maes daearol, gan gynnwys ecoleg planhigion;
5. Sgiliau cyfathrebu ardderchog ar lafar ac yn ysgrifenedig;
6. Sgiliau rhyngbersonol rhagorol, gan gynnwys y gallu i gyfathrebu'n effeithiol â myfyrwyr, athrawon, academyddion, a busnesau a sefydliadau eraill;
7. Y gallu i weithio'n annibynnol gan ddefnyddio'ch menter eich hun, a hefyd i weithio'n dda fel rhan o dîm;
8. Sgiliau trefnu a rheoli amser rhagorol, gyda gallu amlwg i gwrdd â therfynau amser heriol yn gyson.



	Meini Prawf Dymunol

	
9. Profiad o waith ymgynghori ecolegol, neu brofiad proffesiynol cysylltiedig;
10. Gwybodaeth am GIS neu dechnegau proffesiynol cysylltiedig. 
11. Cofnod o gyhoeddiadau gwyddonol.


	Yr Iaith Gymraeg:

	Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.

I gael rhagor o wybodaeth am Lefelau'r Iaith Gymraeg, gweler y dudalen we Asesiad o Sgiliau Iaith Gymraeg, sydd ar gael yma.

